open-index/open-wikipedia-markdown huggingface dataset:
სამარსკოე (აბზელილოვოს რაიონი)

**სამარსკოე** (; ) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში. 

2010 წლის მონაცემებით სოფელში ცხოვრობს 197 ადამიანი. რაიონულ ცენტრ ასკაროვოდან დაშორებულია 29 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 27 კმ-ით. 

2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (93%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აბზელილოვოს რაიონის სოფლები
დუეინ ოლმენის დისკოგრაფია

მინი|200პქ|დუეინ ოლმენი 1971 წელს

სტატიაში წარმოდგენილია დუეინ ოლმენის სრული **დისკოგრაფია**, რომელიც შექმნილი არის ჯგუფებში Hour Glass, Allman Brothers Band, Derek and the Dominos-სა და Allman Joys-ში მოღვაწეობისას და დახარისხებულია წლების მიხედვით.

## სქოლიო
კატეგორია:დისკოგრაფიები
თათები

მინი|მოხუცი თათი ქალი.

**თათები** — ჩრდილოეთ კავკასიაში (დაღესტანში) მცხოვრები პატარა ხალხი. ისინი აგრეთვე ცხოვრობენ აზერბაიჯანსა და ირანში. თათების თავდაპირველი განსახლების არეალია ირანი. აქ თათები ირანის მთიანეთის ჩრდილო-დასავლეთ მხარეს, თეირანსა და ყაზვინს შორის გაბნეულად არიან განსახლებულნი. 

თათების თვითსახელწოდებაა „თაგ“. თათები ლაპარაკობენ თათურ ენაზე, რომელიც ინდოევროპულ ენათა ოჯახის ირანულ ჯგუფში შედის. სამეცნიერო ლიტერატურაში იმასაც აღნიშნავენ, რომ თათური ენა ფარსის დიალექტია, რომელზედაც თავდაპირველად ლაპარაკობდნენ აღმოსავლეთ მიდიაში და ის ახლოს იყო მაზანდარანულთან, თალიშურთან, გილანურთან და დარიულთან. დღევანდელ თათურს ორი დიალექტი აქვს: სამხრეთული და ჩრდილოური. ჩრდილოური დიალექტი დაღესტნის ერთ-ერთი ლიტერატურული ენაა. დამწერლობა ეფუძნება რუსულ ანბანს. ოქტომბრის გადატრიალებამდე თათები სამწერლობო ენად სპარსულს იყენებდნენ, იმის გამო, რომ ჩრდილოეთ კავკასიელი მთის ებრაელების დედა ენა თათური ენა იყო, საბჭოთა ხელისუფლებამ XXს-ის 30-იან წლებიდან მთის ებრაელები პიროვნების დამადასტურებელ ოფიციალურ იურიდიულ დოკუმენტებში თათებად ჩაწერა. 

აზერბაიჯანში თათების ორ სოფელში ქრისტიანობის სომხური მიმართულება - გრიგორიანობა მიიღეს. საბჭოთა პერიოდში ისინი პრაქტიკულად გასომხდნენ და ყარაბახის კონფლიქტის შემდეგ სომხეთსა და რუსეთში მიგრირდნენ. დაღესტანში თათები განსახლებულნი იყვნენ ქ. დერბენტის დასავლეთით, მთისწინა ზოლში. მთიელი ებრაელები და თათები სრულიად სხვადასხვა წარმოშობის ხალხია, რომლებიც უბრალოდ ერთ ენაზე ლაპარაკობდნენ. მათი მიგრაციაც კავკასიაში სხვადასხვა დროს განხორციელდა.

## ლიტერატურა
* თოფჩიშვილი, როლანდ; ხუციშვილი, ქეთევან, „კავკასიის ხალხთა ეთნოგრაფია“, თბ., 2007

## სქოლიო
კატეგორია:სპარსელები
კატეგორია:კავკასიის ხალხები
კატეგორია:ეთნიკური ჯგუფები
Resident Evil Gaiden

***Resident Evil Gaiden***, იაპონიაში ცნობილია, როგორც  — მოქმედებითი-სათავგადასავლო ვიდეო თამაში, რომელიც შექმნა Capcom-მა კომპანია M4-თან თანამშრომლობით, პლატფორმა Game Boy Color-ისთვის. იაპონიაში გამოვიდა 2001 წლის 14 დეკემბერს, ჩრდილოეთ ამერიკაში 2002 წლის 29 მარტს, ხოლო PAL-რეგიონისთვის — იმავე წლის 3 ივნისს. 

თამაშში წარმოდგენილია სამი მოთამაშე პერსონაჟი: ლეონ სკოტ კენედი, ბარი ბერტონი, ლუსია და მოიცავს ტერიტორიების გამოკვლევას, ნივთების შეგროვებას და მოწინააღმდეგეების, ზომბებისა და სხვადასსხვა სახის მონსტრების განადგურებას. „*Resident Evil*“-ის სერიის სხვა თამაშებისგან განსხვავებით, *Gaiden* არის  ზემოდან-ქვემოთ პერსპექტივით, რაც გულისხმობს იმას, რომ, პერსონაჟის მოძრაობისას ვირტუალური კამერა თამაშს დაჰყურებს ზემოდან, ხოლო როდესაც ის უახლოვდება მტერს ვირტუალური კამერა გადადის პირველი პირის ხედვის რეჟიმში და ამ ვითარებაში უწევს მოთამაშეს ბრძოლა მტრის წინააღმდეგ.

მოქმედება ვითარდება 2000 წელს, კორპორაცია „Umbrella“-ს საზღვაო ლაინერზე „Starlight“. მასზე განთავსებულია საიდუმლო ლაბორატორია, სადაც მიმდინარეობდა „T“ ტიპის ვირუსზე მუშაობა. ავარიის შედეგად ხომალდის ყველა წევრი დაინფიცირდა და გადაიქცა მუტანტად. მთავარ გმირებს, ლეონ კენედის და და ბარი ბერტონს, აშშ-ს მთავრობისგან დავალებული აქვთ ხომალდზე მოხვედრა და საქმის გამოძიება.

„*Gaiden*“-ს წილად ჰხვდა უარყოფითი შეფასებები სათამაშო პრესისგან. მათ ძირითადად გააკრიტიკეს გრაფიკა, თუმცა შეაქეს ბრძოლის სისტემა.  ჟურნალმა “*Retro Gamer*“ თამაში შეიყვანა Game Boy Color-ის ათი საუკეთესო თამაშის სიაში. საერთო განხილვების საიტ GameRankings-ზე ფლობს 56.46%-ს.

## იხილეთ აგრეთვე
* „*Resident Evil*“

## რესურსები ინტერნეტში
* 

## სქოლიო
კატეგორია:2010 წლის ვიდეო თამაშები
კატეგორია:მოქმედებითი-სათავგადასავლო თამაშები
კატეგორია:Game Boy Color-ის თამაშები
კატეგორია:Resident Evil-ის თამაშები
კატეგორია:ერთმოთამაშიანი ვიდეო თამაშები
კატეგორია:ვიდეო თამაშების სპინოფები
კატეგორია:ვიდეო თამაშები შემუშავებული გაერთიანებულ სამეფოში
კატეგორია:Virgin Interactive-ის თამაშები
Resident Evil: Mercenaries Vs.

„**Resident Evil: Mercenaries Vs.**“ — მესამე პირის შუტერის  ჟანრის ვიდეო თამაში „Resident Evil“-ის სერიიდან, რომელიც შექმნა და გამოსცა კომპანია Capcom-მა 2011 წლის 14 აპრილს iOS-ის ოპერაციული სისტემისთვის.

თამაშს გააჩნია როგორც ერთმოთამაშიანი რეჟიმი, ასევე მრავალმოთამაშიანიც. მასში წარმოდგენილია იგივე ტერიტორიები და მოწინააღმდეგეები, რაც „Resident Evil 4“-ში, ხოლო პერსონაჟები გადმოტანილია „Resident Evil 5“-დან.

თამაშმა მიიღო არაერთგვაროვანი შეფასებები ვიდეო თამაშების კრიტიკოსებისგან, საერთო განხილვების საიტ Metacritic-ზე ფლბს 51-დან 100 ქულას (13 მიმოხილვაზე დაყრდნობით).

## იხილეთ აგრეთვე
* „Resident Evil: The Mercenaries 3D“

## რესურსები ინტერნეტში
„*Resident Evil: Mercenaries Vs*“ wikia.com-ზე

## სქოლიო
კატეგორია:2011 წლის ვიდეო თამაშები
კატეგორია:iOS-ის თამაშები
კატეგორია:Resident Evil-ის თამაშები
კატეგორია:მესამე პერსონაჟის სროლები	
კატეგორია:მრავალმოთამაშიანი ვიდეო თამაშები
პინგვინის კუნძულები

მინი|270პქ|კუნძული მერკური
**პინგვინის კუნძულები** (, ) — მიმოფანტულ კუნძულთა და კლდეთა ისტორიული ჯგუფი ატლანტის ოკეანეში; გადაჭიმულია 355 კმ-ზე, ნამიბიის სანაპიროსთან. ნამიბიის ხელისუფლება მათ ოფიციალურად მიაკუთვნებს სანაპირო კუნძულთა ტიპს. სახელი მომდინარეობს აფრიკული პინგვინისგან, რომელიც ნამიბიისა და სამხრეთ აფრიკის სანაპირო რეგიონებში ბინადრობს.

## გეოგრაფია
კუნძულები მიმოფანტულია გრძელ სანაპირო რეგიონში. მიუხედავად იმისა, რომ რამდენიმე კუნძული მცირე გროვას ან ჯგუფს ქმნის, მაგალითად ლუბერიცის უბეში მდებარე კუნძულები, პინგვინის კუნძულები არ მიეკუთვნება ბუნებრივ არქიპელაგს ან კუნძულთა ჯაჭვს. 

უდიდესი კუნძულის ფართობი 0,9 კმ²-ია, ყველა მათგანის საერთო ფართობი კი ჯამში 2,35 კმ²-ია. 

## ისტორია
სტრატეგიულ ადგილას მდებარე დაუსახლებელი კუნძულები განსაკუთრებით მდიდარი გუანოთი (ფრინველთა ექსკრემენტის დანალექები) და ალმასებით, რის გამოც, XVII საუკუნეში მათ ხშირად სტუმრობდნენ ევროპელი ვაჭრები. 1861-1867 წლებში ისინი ბრიტანეთის მიერ იყო ანექსირებული, 1873 წელს კი კაპის კოლონიის მიერ. 

1990 წელს სამხრეთ-დასავლეთმა აფრიკამ დამოუკიდებლობა მოიპოვა და ნამიბია ეწოდა. პინგვინის კუნძულები კვლავ სამხრეთ აფრიკის რესპუბლიკის სუვერენიტეტის ქვეშ რჩებოდა, შექმნილი იყო ექსკლუზიური ეკონომიკური ზონა. შემდგომი მოლაპარაკებების შედეგად, 1994 წლის 28 თებერვალს, პინგვინის კუნძულები და ქალაქი უოლფიშ-ბეი ნამიბიის იურისდიქციაში გადავიდა.

## სქოლიო
კატეგორია:ნამიბიის კუნძულები
ადა ვონგი

; () — გამოგონილი პერსონაჟი „*Resident Evil*“-ის ვიდეო თამაშების სერიიდან. ადა არის იდუმალი და ორაზროვანი პერსონაჟი, რომელიც ემსახურება თამაშის ანტიგმირებს და ამასათანავე ეხმარება პროტაგონისტს, ლეონ კენედის.

ჩინური წარმომავლობის მქონე ამერიკელი ადა ვონგი პირველად გამოჩნდა 1998 წელს, „*Resident Evil 2*-ში, როგორც საიდუმლო ორგანიზაციის შპიონი, რომელსაც დავალებული აქვს „ამბრელას„ ლაბორატიიდან G ტიპის მუტაგენური ვირუსის ნიმუშის ხელში ჩაგდება. თუმცა იგი ამ მოვლენებამდე გაცილებით ადრე არის მოხსენიებული სერიის პირველ ნაწილში. მოგვიანებით გამოჩნდა, როგორც მეორეხარისხოვანი და მოთამაშე პერსონაჟი შემდეგ პროექტებში: „*Resident Evil 4*“, „*Resident Evil: The Umbrella Chronicles*“, „*Resident Evil: The Darkside Chronicles*“, „*Resident Evil: Operation Raccoon City*“ და „*Resident Evil 6*“, ასევე ანიმაციურ ფილმში „*ბოროტების სავანე: წყევლა*“ და მხატვრულ ფილმში „*ბოროტების სავანე: ანგარიშსწორება*“, რომელშიც მას განასახიერებს ჩინელი მსახიობი ლი ბინიბინი.

ის დადებითად მიიღეს კრიტიკოსებმა და იქცა ერთ-ერთ ყველაზე პოპულარულ პერსონაჟად სერიაში. გამოცემა Tom’s Games-მა ადა შეიყვანა „სიაში 50 საუკეთესო ქალი პერსონაჟი ვიდეო თამაშების ისტორიაში“. ის ასევე მიჩნეულია ერთ-ერთ ყველაზე მიმზიდველ ქალ პერსონაჟად მთლიანად ვიდეო თამაშებში.
 
## იხილეთ აგრეთვვე
* *„*Resident Evil-ის''“ პერსონაჟების სია

## რესურსები ინტერნეტში
* 
* ადა ვონგი Resident Evil-ის ოფიციალურ ვიკიში
* ადა ვონგი — Capcom Database Wiki

## სქოლიო
კატეგორია:Resident Evil-ის პერსონაჟები
ელისი (ბოროტების სავანე)

**ელისი** (), ასევე ცნობილი კოდური სახელწოდებით ***პროექტი ელისი*** () — გამოგონილი პერსონაჟი მხატვრული ფილმების სერიიდან „ბოროტების სავანე“, შექმნილი პოლ ანდერსონის მიერ. პერსონაჟის პროტოტიპს წარმოადგენს „Resident Evil 2“-ის გმირი ადა ვონგი.

ელისი არის ალისია მარკუსის კლონი — კორპორაცია „Umbrella“-ს დამაარსებლის და ხელმღვანელის, ჯეიმზ მარკუსის ქალიშვილი. ის პირველად გამოჩნდა სერიის პირველ ნაწილში „ბოროტების სავანე“.  მიუხედავად იმისა, რომ ელისი, როგორც პერსონაჟი არ ფიგურირებს თამაშის სერიაში, იგი ურთიერთობას ამყარებს ვიდოე თამაშების გმირებთან, როგორებიცაა: ჯილ ვალენტაინი, კლერ რედფილდი, კარლოს ოლივეირა, კრის რედფილდი, ლეონ სკოტ კენედი, ბარი ბერტონი, ადა ვონგი, ალბერტ ვესკერი და ნემესისი. ელისს განასახიერებს ცნობილი მსახიობი მილა იოვოვიჩი, რომელსაც აკისრია პრინციპული როლი სერიის ყველა ნაწილში და მთელი სიუჟეტი მოიცავს ბრძოლას მასსა და კორპორაციას შორის. ელისი წამოჩენილია შემდეგ ფილმებში: „ბოროტების სავანე“, „ბოროტების სავანე 2: აპოკალიფსი“, „ბოროტების სავანე 3“, „ბოროტების სავანე 4: სიცოცხლე სიკვდილის შემდეგ“,  „ბოროტების სავანე: ანგარიშსწორება, „ბოროტების სავანე: დასკვნითი ნაწილი“.

## იხილეთ აგრეთვე
* „ბოროტების სავანე“

## რესურსები ინტერნეტში
* ელისის პროფილი  IGN-ზე
* ელისი The Resident Evil Wiki-ზე
* „პროექტი ელისი“
* ფილმის პერსონაჟების მიმოხილვა

## სქოლიო
კატეგორია:გამოგონილი მფრინავები
კატეგორია:Resident Evil-ის პერსონაჟები
კატეგორია:საშინელებათა ფილმების პერსონაჟები
ჰიდეკი კამია

— ვიდეო თამაშების დიზაინერი და რეჟისორი.  წარსულში კამია იყო Capcom და Clover Studio-ს თანამშრომელი. მან 2006 წელს Capcom-ის ყოფილ პერსონალათან ერთად დააარსა PlatinumGames, ხოლო 2023 წელს დააფძუნა დამოუკიდებელი სტუდია  Clovers Inc.

ჰიდეკის კარიერის განმავლობაში მონაწილეობა ქვს მიღებული ისეთი განთქმული პროექტების შექმნაში, როგორებიცაა „*Resident Evil*“, „*Resident Evil 2*“, „*Devil May Cry*“, „*Bayonetta*“ და სხვა. 
კამიას განცხადებით მისი შთაგონების წყაროდ იქცა *The Legend of Zelda: A Link to the Past*, ხოლო საყვარელი თამაშია „*Castlevania*“.

2011 წელს საიტმა IGN ჰიდეკი კამიას სიაში  „ვიდეო თამაშების ყველა დროის 100 უდიდესი შემქმნელი“ 56 ადგილი მიუჩინა.

## თამაშები
## რესურსები ინტერნეტში
* 
* ჰიდეკი კამიას ბლოგი  Platinum Games-ზ
* 

## სქოლიო
კატეგორია:დაბადებული  19 ნოემბერი
კატეგორია:დაბადებული 1970
კატეგორია:იაპონელი ვიდეო თამაშების დიზაინერები
კატეგორია:ცოცხალი ადამიანები
ჰალიფაქსი (კუნძული)

მინი|270პქ|გუანოს მიტოვებული მაღარო
მინი|270პქ|პინგვინთა კოლონიები კუნძულზე
**ჰალიფაქსი** — მატერიკიდან 100 მეტრით დაშორებული პატარა, კლდოვანი კუნძული ატლანტის ოკეანეში, ნამიბიის ქალაქ ლუდერიცის სანაპიროსთან. ნამიბიის მესამე ყველაზე მნიშვნელოვანი გასამრავლებელი ადგილი აფრიკული პინგვინებისათვის.

## ისტორია
კეთილი იმედის კონცხის სადგურის კაპიტანმა ჩარლ ფორსითმა პინგვინის კუნძულებისა და ლუდერიცის უბის დაპყრობა ბრძანა. 1866 წლის 5 მაისს, კაპიტანმა კუნძულებზე ბრიტანეთის სუვერენიტეტი გამოაცხადა. ორი დღის შემდეგ, იგი ჰალიფაქსსაც მიადგა და  კუნძულს ბრიტანელი მმართველის სახელი უწოდა. 1867 წელს ბრიტანეთის კოლონიურმა ადმინისტრატორმა ფილიპ ედმონდ ვუდჰაუზმა პინგვინის კუნძულები კომპანია De Pass, Spence&Co-ს მიაქირავა 1895 წლამდე. მათ გუანოს (ზღვის ფრინველთა ექსკრემენტი) მოპოვებისა და სელაპებზე ნადირობის ექსკლუზიური უფლება მიეცათ. 

XIX საუკუნის დასაწყისისთვის, პინგვინის გუანოს სისქე კუნძულზე 37 მეტრი იყო; მისი მოპოვება 1949 წლამდე გაგრძელდა. 1970-2000 წლებში პინგვინთა პოპულაცია კუნძულზე განახევრდა. დღემდე მრავლადაა მაღაროელთა მიერ აშენებული სახლები და ფარდულები. დაუსახლებელ ნაგებობებს პინგვინები გასამრავლებლად იყენებენ. კუნძულს ამჟამად მართავს ნამიბიის მეთევზეობისა და ზღვის რესურსების სამინისტრო, რომელიც მკაცრ მონიტორინგს უწევს ზღვის ფრინველთა პოპულაციას.

## სქოლიო
კატეგორია:ნამიბიის კუნძულები
მიხეილ ანთაძე

**მიხეილ ანთაძე** (დ. 10 ივლისი, 1956, თბილისი, საქართველო) — ქართველი მწერალი და რეჟისორი.

## ბიოგრაფია 
დაიბადა 1956 წლის 10 ივლისს ქალაქ თბილისში. 

1978 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი, 1987 წელს კი თბილისის სახელმწიფო თეატრალური ინსტიტუტის კინოსარეჟისორო ფაკულტეტი.

1975 წელს პირველი ნაწარმოებები გამოაქვეყნა თბილისის სახელმწიფო უნივერსიტეტის ალმანახ „პირველ სხივში“.

მიხეილ ანთაძე არის ავტორი სასწავლო მეთოდისა „თეატრალიზებული სწავლა/სწავლება“.

დადგმული აქვს 40-მდე ზღაპარ-სპექტაკლი, მათ შორის: „ნაცარქექია“, „ორი ცრუპენტელა“, „ტელეფონი“, „კონკია“, „ფიფქია“, „კომბლე“, „თოვლის ბაბუას არჩევნები“, „ჰარი პოტერი და მისი მეგობრები“, „ზღაპარი მუსიკის შესახებ“ და სხვა.

1990 წლიდან არის მწერალთა კავშირის წევრი.

## გამოცდილება 
* 1979 სახკინოს რედაქტორი
* 1986 წლიდან კ/ს "ქართული ფილმის" რეჟისორი
* 1991 კინოკომპანია „შემოქმედის“ გენერალური დირექტორი
* 1995 „ზღაპრის თეატრის“ ხელმძღვანელი
* 2002 „ზღაპრის ჟურნალისა“ და „ზღაპრის გაზეთის" გამომცემელი და რედაქტორი
* 2004 განათლების სამინისტროს ბავშვთა ესთეტიკური ცენტრის დირექტორი
* 2007 ნოდარ დუმბაძის სახელობის სახელმწიფო ცენტრალური საბავშვო თეატრის მმართველი რეჟისორი

## წიგნები 
* *სიცილია გვალვაში*, მიხეილ ანთაძის გამომცემლობა, 2014
* *საიდუმლოებით მოცული უ.შ* და *სინქრონისტულობის პრინციპი*, თბ. გამომცემლობა ტრიასი, 2012, ISBN 978-9941-9249-0-3
* *ფარანი ბნელში* (ნოველები), თბ. საარი, 2011, ISBN 978-9941-427-107
* *ოქროს ტახტი* (მოთხრობა ქართ. და რუს. ენაზე), თბ., 2011, ISBN 978-9941-0-3522-7
* *სტრატეგია* (რომანი), თბ. პეგასი, 2010, ISBN 978-9941-9179-5-0
* *გვირილა ქარში* (ლექსები), თბ., ენა და კულტურა, 2006, ISBN 99940-23-17-9
* *მთვარე ფინჯანში* (მინიატურები), თბ., ენა და კულტურა, 2006, ISBN 99940-23-40-3
* *დუეტი*, თბილისი, ენა და კულტურა, 2005, ISBN 99940-23-39-X
* *ცოფი* (მოთხრობები), თბ., მერანი, 1996; მეორე გამოცემა, ბაურ სულაკაურის გამომცემლობა, 2005, ISBN 99940-30-52-3
* *კომენდანტის საათი*, თბ., საქინფორმკინო, 1991
* *უსიამო ვნებები* (მოთხრობები), თბ. მერანი, 1988
* *პურის მარცვალი* (მოთხრობა), თბ., მერანი, 1984

## თარგმანები 
* ვიქტორ პელევინი — „ჩაპაევი და სიცარიელე“ , ბაკურ სულაკაურის გამომცემლობა, 2017
* არტურო პერეს-რევერტე — „დიუმას კლუბი“, ბაკურ სულაკაურის გამომცემლობა, 2015, ISBN 978-9941-23-506-1
* ჟოზე სარამაგუ — „იესოს სახარება“, ბაკურ სულაკაურის გამომცემლობა, 2015, ISBN 978-9941-23-213-8

## ფილმები
* *3-1*, 1983
* *მეჯლისი გაყიდულ სახლში*, 1986
* *მთვარის გლობუსი*, 1987
* *ფაქტები რეჟისორის ცხოვრებიდან, 1988
* *30 სანტიმეტრი ზღვის დონიდან*, 1989
* *ოქროს ობობა'', 1992

## პრემიები 
* გრან-პრი მონტე-კარლოს საერთაშორისო ფესტივალზე ფილმისათვის „მთვარის გლობუსი“, 1987
 
## რესურსები ინტერნეტში 
* ლიტ.ჯი–ზე 
* მიხეილ ანთაძის გვერდი ეროვნულ ფილომოგრაფიაზე 
* Antʻaże, Mixeil, 1956-
* Antʻaże, Mixeil
* Mikheil Antadze

## სქოლიო
კატეგორია:ქართველი მწერლები
კატეგორია:ქართველი პოეტები
კატეგორია:ქართველი დრამატურგები
კატეგორია:ქართველი სცენარისტები
კატეგორია:ქართველი რეჟისორები
კატეგორია:ქართველი მთარგმნელები
კატეგორია:დაბადებული 1956
კატეგორია:თბილისის სახელმწიფო უნივერსიტეტის კურსდამთავრებულები
მიხეილ
ადამიანი ობობა (1977 წლის ფილმი)

***ადამიანი ობობა*** () — 1977 წლის ამერიკული მოქმედებითი სატელევიზიო სუპერგმირული ფილმი, რომელიც სხვა ქვეყნებში კინოგაქირავებაში გამოვიდა. იგი არის ამავე სახელწოდების 1978 წლის ტელესერიალის საპილოტო შესავალი. ფილმის რეჟისორია ე. უ. სუოკჰამერი, ხოლო სცენარისტი — ელვინ ბორეცი. პიტერ პარკერის როლს ასრულებს ნიკოლას ჰემონდი, ხოლო დანარჩენ პერსონაჟებს — დევიდ უაიტი, მაიკლ პატაკი, ჯეფ დონელი და თეიერ დევიდი.

## სიუჟეტი
პიტერ პარკერს (ნიკოლას ჰემონდი), გაზეთ *Daily Bugle*-ის ფოტოგრაფს, კბენს რადიოაქტიური ობობა. ამის გამო იგი მიიღებს სუპერძალებს, რომელთა შორის არის კედელზე ცოცვის უნარი და ობობის ქსელის სროლა. იდუმალი გურუ (თეიერ დევიდი) აკონტროლებს ადამიანების გონებას და მათ ბანკების გასაძარცვად იყენებს. იგი იმუქრება, რომ ნიუ-იორკის ათ მოსახლეს აიძულებს თვითმკვლელობას, თუ მას 50 მილიონ აშშ დოლარს არ გადაუხდიან. პიტერმა მისი გეგმა უნდა შეაჩეროს. ყველაფერი უფრო რთულდება მას შემდეგ, რაც ბოროტი პერსონაჟი პარკერს აჰიპნოზებს და უკანასკნელი ხდება ერთ-ერთი ამ ათი მსხვერპლიდან.

## როლებში
*ნიკოლას ჰემონდი&nbsp;– ადამიანი ობობა/პიტერ პარკერი
*დევიდ უაიტი&nbsp;– ჯონ ჯონა ჯეიმსონი
*მაიკლ პატაკი&nbsp;– კაპიტანი ბარბერა
*ჰილი ჰიკზი&nbsp;– ჯო „რობი“ რობერტსონი
*ლიზა აილბახერი&nbsp;– ჯუდი ტაილერი
*ჯეფ დონელი&nbsp;– ბიცოლა მეი პარკერი
*რობერტ ჰასტინგზი&nbsp;– მონაჰანი
*აივორ ფრენსისი&nbsp;– პროფესორი ნოა ტაილერი
*თეიერ დევიდი&nbsp;– ედვარდ ბაირონი

## წარმოება
ცნობილი სცენა, რომელშიც ადამიანი ობობა ოფისის ჭერზე მოძრაობს და ხტება კედელზე შეიქმნა რთული დეკორაციის შექმნით და ჭერში ჩამონტაჟებული ბაგირების გამოყენებით. დუბლიორი ფრედ ვოუ ამ ბაგირებით ადიოდა ჭერზე, შემდეგ კი მოძრაობდა სპეციალური სამაგრების მეშვეობით. სცენა, რომელშიც ადამიანი ობობა შენობიდან შენობაზე ხტებოდა, ძვირადღირებული და სახიფათო გამოდგა. მის მოსამზადებლად დეკორაციებს ორი დღის განმავლობაში ამონტაჟებდნენ. ასეთი სცენების ხელმეორედ გადაღებისგან თავის შეკავების და ბიუჯეტის ეკონომიის მიზნით, დუბლიორს ერთდროულად რამდენიმე კამერა სხვადასხვა რაკურსიდან იღებდა, ასე, რომ სცენებს ხელახლა იყენებდნენ ტელესერიალის ეპიზოდებშიც.

## გამოშვება
ფილმის პრემიერა გაიმართა CBS-ზე, 1977 წლის 14 სექტემბერს. მისმა რეიტინგმა 17.8 შეადგინა, რაც იმ წელს კომპანიის ეთერში ნაჩვენები ნაწარმისთვის ყველაზე მაღალი გამოდგა. სხვა ქვეყნებში ფილმი კინოგაქირავებაშიც გამოვიდა. 1980 წელს იგი VHS-ზეც გამოსცეს.

## გაგრძელება
„ადამიანი ობობას საპასუხო დარტყმა“ ამ ფილმის გაგრძელებაა და შეიცავს ორნაწილიან ეპიზოდს „Deadly Dust“, რომელიც აგრეთვე შევიდა ტელესერიალში. იგი ევროპის კინოთეატრებში 1978 წლის 21 დეკემბერს აჩვენეს.

## რესურსები ინტერნეტში
*

## სქოლიო
კატეგორია:1977 წლის ფილმები
კატეგორია:1977 წლის სატელევიზიო ფილმები
კატეგორია:ამერიკული სატელევიზიო ფილმები
კატეგორია:ამერიკული ფილმები
კატეგორია:ფილმები ადამიანი ობობის შესახებ
კატეგორია:ფილმები ნიუ-იორკის შესახებ
კატეგორია:Columbia Pictures-ის ფილმები
კატეგორია:ამერიკული ტელეფილმები
იალნო

**იალნო** — მთა საქართველოში, ქვემო ქართლის მხარის გარდაბნის მუნიციპალიტეტისა და კახეთის მხარის საგარეჯოს მუნიციპალიტეტის ადმინისტრაციულ საზღვარზე. წარმოადგენს იალნოს ქედის უკიდურეს აღმოსავლეთ ნაწილს, საიდანაც საკუთრივ იწყება იალნოს ქედი. სიმაღლე ზღვის დონიდან 1874,3 მ. იალნოს მთა არის იალნოს ქედის უმაღლესი წერტილი.

## ლიტერატურა
*კავკასიის მხარის ერთვერსიანი რუკა XXVI-БVI

კატეგორია:ქვემო ქართლის მხარის მთები
კატეგორია:კახეთის მხარის მთები
განგრენა

**განგრენა** () — სხეულის რომელიმე ნაწილის ან ორგანოს კვდომა (ნეკროზი). ვითარდება ქსოვილების ჟანგბადით მომარაგების შეწყვეტის ან მკვეთრი დაქვეითების დროს, გვხვდება უმეტესად გულიდან დაშორებულ უბნებში (მაგალითად, კიდურების თითები) ან ისეთ კერებში, სადაც დარღვეულია ადგილობრივი სისხლის მიმოქცევა. 
## გამომწვევი მიზეზები
განგრენის გამომწვევი მიზეზი შეიძლება იყოს გარეგანი და შინაგანი. 

## ტიპები
300პქ|მარჯვნივ
განარჩევენ მშრალ, სველ და აიროვან განგრენას.
### მშრალი
მშრალი განგრენის დროს ქსოვილი თანდათანობით კარგავს სითხეს, იჭმუხნება, მკვრივდება და პატარავდება. დანეკროზებული უბანი მურა ფერს იღებს ან შავდება. ამ პროცესს მუმიფიკაციასაც უწოდებენ. სისხლით მომარაგების უეცარ შეწყვეტას თან სდევს ძლიერი ტკივილი, კიდური ფერმკრთალდება და ცივდება, პულსი და კანის მგრძნობელობა ნელ-ნელა ქრება, დაზიანებული ადგილის ფუნქცია ირღვევა. კვდომა პერიფერიიდან ცენტრისაკენ ვრცელდება, მკვდარი და საღი ქსოვილის მიჯნაზე ვითარდება დემარკაციული ხაზი. მშრალი განგრენა ძირითადად კიდურებზე, ცხვირის წვერზე და ყურის ბიბილოზე ჩნდება (უმეტესად მოყინვისა და ქიმიური დამწვრობის შედეგად). შინაგანი ორგანოების ასეპტიკური ნეკროზის დროს მკვდარი უბანი ნელ-ნელა შეიწოვება და მის ადგილს ნაწიბუროვანი ქსოვილი იკავებს ან ვითარდება ცისტა. თუ ქსოვილებში ლპობითი ინფექცია შეიჭრა, მშრალი განგრენა შეიძლება სველ განგრენად გადაიქცეს. 
### სველი
სველი განგრენის დროს ქსოვილები ფუვდება და დიდდება, დანეკროზებული უბანი ჭუჭყიანი მწვანე ფერის მასად იქცევა, რასაც სიდამპლის სუნი ასდის, კანი მგრძნობელობას კარგავს, სხეულის ტემპერატურა მაღალია. თუ ორგანიზმი დაუძლურებულია და მოსაზღვრე საღი ქსოვილების ადგილის რეაქცია სუსტია, პროცესი შორს ვრცელდება, სისხლში ლპობითი რღვევის პროდუქტების მოხვედრა კი სეფსისს იწვევს (უმეტესად შაქრიანი დიაბეტით დაავადებულებში). იშვიათად, კეთილთვისებიანი მიმდინარეობის დროს, სველი განგრენა შეიძლება მშრალ განგრენად გადაიქცეს.
## მკურნალობა და პროფილაქტიკა
განგრენის მიზეზის თავიდან აცილება, სისხლის გადასხმა, ანტიბიოტიკების მიღება, ზოგჯერ საჭირო ხდება ქირურგიული ჩარევა.
## ლიტერატურა
## რესურსები ინტერნეტში
*განგრენა - Med.ge 
*განგრენა www.medgeo.net
## სქოლიო
კატეგორია:განგრენა
სტივენ ადამ ამელი

**სტივენ ადამ ამელი**  (დ. 8 მაისი, 1981) — კანადელი მსახიობი.

## ბიოგრაფია
სტივენ ადამ ამელი დაიბადა ონტარიოს შტატის ქალაქ ტორონტოში. იგი არის სანდრა ანისა და ტომას ამელის შვილი. იგი არის მსახიობ რობი ამელის ბიძაშვილი. მან სწავლა დაიწყო წმინდა ანდრიას კოლეჯში რომელიც იყო ვაჟთა კერძო სკოლა.

## რესურსები ინტერნეტში
* 
* 
* 
* 

## სქოლიო
კატეგორია:კანადელი მსახიობები
კატეგორია:დაბადებული 1981
კატეგორია:დაბადებული 8 მაისი
კატეგორია:მსახიობები ანბანის მიხედვით
კატეგორია:ცოცხალი ადამიანები
The Final Cut (სიმღერა)

„**The Final Cut**“ — მეათე სიმღერა ინგლისური პროგრესული როკ-ჯგუფ პინკ ფლოიდის 1983 წლის ალბომზე *The Final Cut*.

## ისტორია
სიმღერაში საუბარია ადამიანის მარტოობაზე, დეპრესიაზე, სექსუალურ რეპრესიასა და უარყოფაზე. სიმღერის ბოლოს პერსონაჟი ამბობს, რომ ცდილობდა თავის მოკვლას, მაგრამ უკანასკნელ ნაბიჯს ვერ დგამდა. კომპოზიციაში აგრეთვე ჟღერს ფრაზა „behind the wall“, რომელსაც გასროლა ახშობს.

„The Final Cut“ ამავე სახელწოდების ალბომის ის სიმღერაა, რომელიც იწერებოდა *The Wall*-ისთვის. სიმღერის ვიდეო შეტანილია მოკლემეტრაჟიან *The Final Cut Video EP*-ში. კომპოზიცია მოხვდა რადიოსთვის განკუთვნილ პრომო სინგლში „Selections From The Final Cut“, რომელზეც „Your Possible Pasts“ A-მხარეზეა წარმოდგენილი. სიმღერა შეტანილია ანიმაციურ ფილმში „უცნაური კადრი“.

სიმღერის პრომო ფილმს (რომელიც შეტანილია ფილმში *The Final cut EP*) ახლავს სხვადასხვა წლების კინოქრონიკა, ცნობილი თუ უცნობი ქალბატონების კადრებით, რომლებიც ისვენებენ ან მუშაობენ.

სიმღერა ჯგუფის ან როჯერ უოტერსის მიერ კონცერტებზე არასოდეს შესრულებულა.

## ციტატები
დევიდ გილმორი:

ვფიქრობ, ალბომზე სამი დიდებული სიმღერა არის: Fletcher, The Gunner's Dream და The final Cut, ყველა კარგია. ვფიქრობ, დანარჩენი არ არის საჩემო. მხოლოდ ჩემი აზრია. როჯერი, ჩემი აზრით, ალბომით ამაყობს.

## პერსონალი
* როჯერ უოტერსი — ვოკალი, ბასი
* დევიდ გილმორი — გიტარა, ბეკ-ვოკალი
* ნიკ მეისონი — დასარტყმელი საკრავები

აგრეთვე

* მაიკლ კემენი — ფორტეპიანო, ფისჰარმონია, ორკესტრირება

## რესურსები ინტერნეტში
* 

## სქოლიო 
კატეგორია:პინკ ფლოიდის სიმღერები
კატეგორია:1983 წლის სიმღერები
კატეგორია:სიმღერები როჯერ უოტერსის ავტორობით
Centaurea tchihatcheffii

**Centaurea tchihatcheffii** ან **სიყვარულის ყვავილი** () — თურქეთისთვის ენდემური ყველაზე მიმზიდველი ყვავილი, რომელიც შეიძლება იყოს ღია ან მუქი ვარდისფერი და წითელი ფერის, მზისა და ქარის ირგვლივ ბრწყინვალებად ცვლის ფერს, ამიტომ მისი სახალხო სახელია *იანარდონერი* („Yanardöner“), რაც ნიშნავს *ფერად ყვავილს*. ყვავილი აპრილის ბოლოდან ივნისის შუა რიცხვამდე და ადრეც ყვავის, მაგალითად, მარტში სტამბოლში. აყვავების პიკის პერიოდი მაისის შუა რიცხვებშია. დღეისთვის ყვავილი გადაშენების საფრთხის წინაშე დგას.

პირველად ყვავილი აღწერილი იყო 1848 წელს, რუსი მეცნიერის პიოტრ ჩიხაჩევის მიერ, მისი ანატოლიაში სამეცნიერო ექსპედიციის დროს. ნამუშევრის ორიგინალი შევიდა საფრანგეთის ბოტანიკური საზოგადოების (*Sociéte botanique de France, SBF*) ბიბლიოთეკაში. ყვავილი სამეცნიერო სამყაროში, როგორც ახალი სახეობა, მხოლოდ 6 წლის შემდეგ, 1854 წელს, რუსი ბოტანიკოსების, ფიშერის და კარლ მეიერის მიერ, მიიღო სახელი *Centaurea tchihtcheffi*.

2002 წლის ოქტომბერში, თურქეთის ეროვნული ზარაფხანის მიერ, გამოიცა იშვიათი ყვავილებისთვის მიძღვნილი მონეტები, რომელთაგან ერთ-ერთი იყო *Centaurea Tchihatcheffii* გამოსახულებით.

## ლიტერატურა
*Tan K & Vural M. 2007. *Centaurea tchihatcheffii* Fischer & C.A. Meyer (Asteraceae), *Pl. Syst. Evol.* 263: 203 - 207.
*Ozel CA, Khawar KM, Mirici S, Ozcan S, Arslan O. 2006. Factors affecting in vitro plant regeneration of the critically endangered Mediterranean knapweed (Centaurea tchihatcheffii Fisch et. Mey). Naturwissenschaften 93:511-517.

## სქოლიო
კატეგორია:თურქეთის ენდემური ფლორა
კატეგორია:თურქეთის ფლორა
კატეგორია:ხახვისთავასებრნი
ზეინეფ გედიზლიოღლუ

**ზეინეფ გედიზლიოღლუ** (; დ. 4 დეკემბერი 1977, იზმირი, თურქეთი) — თურქი კომპოზიტორი.

ცხოვრობს სტამბოლსა და ბერლინში. 2012 წელს, „მუსიკაში ნობელის პრემიად“ აღიარებული *ერნსტ-ვონ-სიმენსის ახალგაზრდა კომპოზიტორის პრემია* მიიღო.

## ბიოგრაფია 
დაიბადა 1977 წელს იზმირში. დედამისი მსახიობი შაჰიქა თექანდი, მამა კი არქიტექტორი ლევენთ გედიზლიოღლუ იყო. მუსიკას 11 წლის ასაკში, კონსერვატორიაში დაიწყო. საშუალო განათლების მიღების დროს, სტამბოლში მიმარ სინანის უნივერსიტეტის სახელმწიფო კონსერვატორიის კომპოზიციის დეპარტამენტში, ჯენგიზ თანჩთან ერთად პირველი კომპოზიციების შედგენა დაიწყო. ილჰან უსმანბაშისგან, ერჩივან საიდამისგან, ბაბიურ თონგურისგან, მელიჰა დოღუდუიალისგან და ჰასან უჩარსუსგან გაკვეთილებიც მიიღო. 2000 წელს, კონსერვატორია წარმატებით დაამთავრა.

აკადემიური სწავლა გერმანიასა და საფრანგეთში გააგრძელა. გასული 2000—2012 წლებში მოპოვებული სტიპენდიებით და დაწერილი კომპოზიციებით, დამოუკიდებელი კომპოზიტორი გახდა.

## გამორჩეული ნაწარმოებები 
*1995: Kusku for piano
*1996: Untitled I for piano
*1997: Untitled II for piano
*1998: Studies, octet for two flutes, two oboes, two clarinets and two bassoons
*1999: Studies, composition for string quartet
*2000: Player
*2001: Vier Stücke für Oboe, Klarinette und Fagott
*2002: Rufe for clarinet solo
*2002: Atemlos for electronics 
*2002: Blank blank blank, blank for voice solo 
*2003: Pentagramme for piano
*2003: Die Tat for electronics 
*2004: Evokation for 11 winds 
*2005: Dialogo a tre for recorder, violin and cembalo
*2006: Ungleiche Gleichungen for clarinet and violoncello
*2006: Yol for clarinet, vibraphone, violin, violoncello and piano
*2007: Akdenizli for violin, viola and piano
*2007: Susma, string quartet N° 2 
*2008: Die Wand entlang for piano
*2009: Wenn Du mich hörst, klopf zweimal for soprano and string quartet
*2009: Flur for mixed choir
*2009: Mut for four violoncellos
*2010: Sokakta (Outdoors) a performance for saxophone quartet
*2010: Kesik (Cut) for 12 instruments
*2011: Denge for piano
*2011: Breath for Mathilde for bariton saxophone and electronics

## სქოლიო
კატეგორია:დაბადებული 4 დეკემბერი
კატეგორია:დაბადებული 1977
კატეგორია:თურქი კომპოზიტორები
კატეგორია:ცოცხალი ადამიანები
ანკარული ზაფრანა

**ანკარული ზაფრანა** (; ), — მრავალწლიანი ბალახოვანი მცენარის სახეობა, ზაფრანის გვარის (Crocus) ირისისებრთა ოჯახის (Iridaceae) წარმომადგენელი. თურქეთისთვის ენდემური სახეობა, ბუნების დაცვის საერთაშორისო კავშირის კლასიფიკაციით, გაუჩინარებისთვის ნაკლებად საფრთხის ქვეშ მყოფი (LC). მიიღო ანკარის ანტიკური სახელწოდება — Ancyra.

## გავრცელება 
ველურ ბუნებაში იზრდება ჩრდილო-აღმოსავლეთ თურქეთსა და ცენტრალური ანატოლიის ტერიტორიაზე. გავრცელებულია თურქეთის შემდეგ პროვინციებში: ამასია, ანკარა, ბოლუ, ჩორუმი, კასთამონუ, ქირშეჰირი, კაისერი, ქაჰრამანმარაში, სამსუნი, სივასი და იოზგათი. 

იზრდება ზღვის დონიდან 1000-1600 მეტრის სიმაღლეზე, კლდოვან ნიადაგზე, მშრალ ტყეებსა და ალპურ მდელოებზე, ასევე წიწვოვან ტყეებში. ყინვებს უძლევს, არ უყვარს სითბო, მაგრამ უყვარს წყალი.

## გალერეა 

Crocus ancyrensis001.jpg| კვირტი
Crocus ancyrensis003.jpg | მცენარე იზრდება ბალახში
Crocus ancyrensis 2.JPG| მცენარე იზრდება კულტივირებაში

## ლიტერატურა
* The Gardeners' chronicle:  a weekly illustrated journal of horticulture and allied subjects. Volume n.s. v.16, 1881: 528

## იხილეთ აგრეთვე
* ზაფრანა

## სქოლიო
კატეგორია:ზამბახისებრნი
კატეგორია:ზაფრანა
Resident Evil: The Mercenaries 3D

**Resident Evil: The Mercenaries 3D** —  იაპონიაში ცნობილია, როგორც  ー ვიდეო თამაში მესამე პირის შუტერის ჟანრში, რომელიც შექმნა კომპანია Capcom-მა Nintendo 3DS-ის პლატფორმისთვის. დაანონსდა 2010 წელს, Nintendo-ს კონფერენციაზე, იაპონიაში. 

თამაშის გეიმპლეი არის მესამე პირის ხედვით, რაც იმას ნიშნავს, რომ ვირტუალური კამერა განთავსებულია პერსონაჟის უკან. მასში წარმოდგენილია იგივე პერსონაჟები და ტერიტორიები, რაც „Resident Evil 4“-სა და „Resident Evil 5“-ში.. 

თამაშმა მიიღო არაერთგვაროვანი შეფასებები ვიდეო თამაშების მიმოხილველებისგან. საერთო განხილვების საიტებზე GameRankings-სა და Metacritic-ზე ფლობს 67.09% და 65/100.

## იხილეთ აგრეთვე
* „Resident Evil: Mercenaries Vs.“

## რესურსები ინტერნეტში
*  
*  
* 

## სქოლიო
კატეგორია:2011 წლის ვიდეო თამაშები
კატეგორია:კოოპერატიული ვიდეო თამაშები
კატეგორია:Nintendo 3DS eShop-ის თამაშები
კატეგორია:Nintendo 3DS-ის თამაშები
კატეგორია:Nintendo Network-ის თამაშები
კატეგორია:Resident Evil-ის თამაშები
კატეგორია:მესამე პერსონაჟის სროლები
კატეგორია:Tose-ის თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
ბოროტების სავანე: სხვა სამყარო

**ბოროტების სავანე: სხვა სამყარო** () — ამერიკელი მწერლის, სტეფანი დანელე პერის 1999 წელს გამოსული სამეცნიერო ფანტასტიკის ჟანრის რომანი, რომელიც დაფუძნებულია „*Resident Evil*“-ის ვიდეო თამაშების სერიაზე.

## იხილეთ აგრეთვე
* „ბოროტების სავანე: კალიბანის ყურე“

## რესურსები ინტერნეტში
* „*ბოროტების სავანე: სხვა სამყარო*“-ს ოფიციალური ვიკი

კატეგორია:1999 წლის რომანები
კატეგორია:ამერიკული საშინელებათა რომანები
კატეგორია:Resident Evil-ზე დაფუძნებული რომანები
Resident Evil 7: Biohazard

***Resident Evil 7: Biohazard***, იაპონიაში ცნობილი როგორც  —  survival horror-ის ჟანრის ვიდეო თამაში, რომელიც შექმნა და გამოსცა იაპონურმა კომპანია Capcom-მა, 2017 წლის 24 იანვარს Microsoft Windows-ის, PlayStation 4-სა და Xbox One-ის პლატფორმებისთვის. PlayStation 4-ის ვერსიას გააჩნია PlayStation VR-ის მხარდაჭერა, ხოლო  (2018 წლიდან Microsoft Windows-ის და Xbox One-ის ვერსიებსაც ექნებათ ვირტუალური რეალობის მხარდაჭერა). ეს არის რიგით მეთერთმეტე ძირითადი თამაში *Resident Evil*-ის სერიიდან და პირველი ძირითადი თამაში სერიიდან პირველი პირის ხედვით.

სიუჟეტი მიმდინარეობს ეთანი ვინტერის გარშემო, გამოგონილ ქალაქ დალვიში (), ლუიზიანას შტატი, რომელიც მიემართება დაკარგული მეუღლის საპოვნელად. მოგზაურობისას გადააწყდება სახლს, სადაც ცხოვრობს ბეიკერების ოჯახი, რომელთა წინააღმდეგაც უწევს პროტაგონისტს ბრძოლა.

გეიმპლეი მოიცავს ტერიტორიების გამოკვლევას, თავსატეხების გადალახვას, მონსტრებთან ბრძოლას. თამაში არის პირველი პირის ხედვით. მასში ხელმისაწვდომია სხვადასხვა სახის იარაღები, მათ შორის: პისტოლეტი, თოფი, ცეცხლმფრქვევი, ასაფეთქებელი ნივთიერებები, ბენზო ხერხი და სხვა. თამაშში ძირითადი აქცენტი გამახვილებულია შიშის ატმოსფეროსა და კლაუსტროფობიაზე, რასაც ხელს უწყობს რიგი შეზღუდვები, როგორიც არის შეზღუდული ინვენტარი და ზოგიერთი მოწინააღმდეგის უკვდავება. ასე რომ მოთამაშეს უწევს აირჩიოს — ებრძოლოს მტერს თუ განერიდოს მას.
 
„*Resident Evil 7*“-ზე მუშაობა ჯერ კიდევ 2015 წელს დაიწყო. შემქმნელთა ჯგუფს ხელმძღვანელობდა კოში ნაკანიში. პროექტის ფარგლებში მუშაობდა დაახლოებით 120 თანამშრომელი. დაანონსდა E3 2016-ის სონის კონფერენციაზე და ამავე დღეს დემო-ტიზერი სახელწოდებით *Resident Evil 7 Teaser: Beginning Hour* გამოვიდა PlayStation Store-ზე, რათა მოთამაშეებისთვის ეჩვენებინათ საერთო ატმოსფერო.

თამაშმა მიიღო დადებითი შეფასებები სათამაშო პრესისგან. ჟურნალმა „*GamesRadar*“ „ სიაში „20 საუკეთესო საშინელებათა თამაში“ მას მეხუთე ადგილი მიუჩინა.  მიმოხილველებმა ძირითადად შეაქეს გეიმპლეი, გრაფიკა, დიზაინი და სიუჟეტი. თუმცა მათ უარყოფითად დაახასიათეს ბოსებთან ბრძოლის სცენები და თამაშის ბოლო თავი. საერთო განხილვების საიტ GameRankings-ზე PC ვერსია ფლობს 80 %-ს,PS4 — 86.59%, XONE — 88.09%, ხოლო Metacritic-ზე შედეგები ამგვარად გადანაწილდა: PC — 83/100,  PS4 — 86/100, XONE — 86/100.

ის ასევე წარმატებული აღმოჩნდა კომერციულადაც, გამოსვლიდან დღემდე მსოფლიოს მასშტაბით გაიყიდა 3.5 მილიონი ეგზემპლარი. Capcom-ში ვარაუდობენ, რომ თამაშის გაყიდვები 10 მილიონამდე გაიზრდება.   

## რესურსები ინტერნეტში
*

## სქოლიო
კატეგორია:2017 წლის ვიდეო თამაშები
კატეგორია:საშინელებათა ვიდეო თამაშები
კატეგორია:ბიოტერორიზმი მხატვრულ ლიტერატურაში
კატეგორია:Capcom-ის თამაშები
კატეგორია:Resident Evil-ის თამაშები
კატეგორია:PlayStation 4-ის თამაშები
კატეგორია:PlayStation VR-ის თამაშები
კატეგორია:ერთმოთამაშიანი ვიდეო თამაშები
კატეგორია:ვიდეო თამაშები შემუშავებული იაპონიაში
კატეგორია:Windows-ის თამაშები
კატეგორია:Xbox One-ის თამაშები
კატეგორია:ალტერნატიული დასასრულის მქონე ვიდეო თამაშები
კატეგორია:Xbox Play Anywhere-ის თამაშები
კატეგორია:ვიდეო თამაშები გადმოტვირთვადი კონტენტებით
კატეგორია:2017 წელს მიმდინარე ვიდეო თამაშები
კატეგორია:ლუიზიანაში მიმდინარე ვიდეო თამაშები
ჰიროიუკი კობაიასი

(დ. 12 აგვისტო, 1972, ნაგოია, იაპონია) — იაპონელი ვიდეო თამაშების და ანიმეს პროდიუსერი, რომელსაც მონაწილეობა აქვს მიღებული ისეთი განთქმული პროექტების შექმნაში, როგორებიცაა „*Dino Crisis*“ და „*Resident Evil*“-ის სერია. იგი დღესდღეობით არის იაპონური კომპანია Capcom-ის თანამშრომელი.

## ვიდეო თამაშები
*„*Resident Evil*“ (პროგრამისტი, 1996)
*„*Resident Evil 2*“ (პროგრამისტი, 1998)
*„*Dino Crisis*“ (დამგეგმავი, 1999)
*„*Dino Crisis 2*“ (2000)
*„*Devil May Cry*“ (2001)
*„*Resident Evil Code: Veronica X*“ (ასოცირებული პროდიუსერი, 2001)
*„*Resident Evil*“ (2002)
*'„*Resident Evil Zero*“ (სარეკლამო პროდიუსერი, 2002)
*„*Dino Crisis 3*“ (2003)
*„*P.N.03*“ (2003)
*„*Under the Skin*“ (2004)
*„*Resident Evil 4*“ (2005)
*„*Killer7*“ (2005)
*„*Sengoku Basara*“ (2005)
*„*Sengoku Basara 2*“ (2006)
*„*Sengoku Basara 2 Heroes*“ (2007)
*„*Devil May Cry 4*“ (2008)
*„*Sengoku Basara X*“ (2008)
*„*Sengoku Basara: Battle Heroes*“ (2009)
*„*Sengoku Basara: Samurai Heroes*“ (2010)
*„*Sengoku Basara Chronicle Heroes*“ (2011)
*„''Dragon's Dogma*“ (2012)
*„*Resident Evil 6*“ (აღმასრულებელი პროდიუსერი, 2012)
*„*Project X Zone*“  2012)
*„*Sengoku Basara 4*“ (2014)
*„*Gaist Crusher*“ (2014)

## ანიმე
*„*დემონი დემონის წინააღმდეგ*“ (სატელევიზიო ანიმე, ზედამხედველი, 2007)
*„*ბოროტების სავანე: გადაშენება*“ (ანიმე ფილმი, პროდიუსერი, 2008)
*„*Sengoku Basara: Samurai Kings*“ (სატელევიზიო ანიმე, დამგეგმავი, ზედამხედველი, 2009)
*„*Sengoku Basara II*“ (სატელევიზიო ანიმე, დაგეგმვის ზედამხედველი, 2010)
*„*Sengoku Basara: The Last Party*“ (ანიმე ფილმი, დაგეგმვის ზედამხედველი, 2011)
*„*ბოროტების სავანე: წყევლა''“ (ანიმე ფილმი, პროდიუსერი, 2012)

## რესურსები ინტერნეტში
* 
* 
* 

## სქოლიო
კატეგორია:დაბადებული  12 აგვისტო
კატეგორია:დაბადებული 1972
კატეგორია:Capcom-ის პერსონალი
კატეგორია:იაპონელი ანიმეს პროდიუსერები
კატეგორია:იაპონელი ვიდეო თამაშების პროდიუსერები
კატეგორია:ცოცხალი ადამიანები
Wolf Armoured Vehicle

**Wolf Armoured Vehicle** — ჯავშანტრანსპორტიორი, რომელსაც ცაჰალი იყენებს. იგი ძირითადად გამოიყენება ისრეალის თავდაცვითი ძალების მიერ. მან ჩაანაცვლა ამერიკული წარმოების M113. მიუხედავად იმისა, რომ Wolf Armoured Vehicle საკმაოდ მძიმედაა შეჯავშნული, ის მაინც საკმაოდ მობილურია და სწრაფად შეუძლია გადაადგილება. მას 8 ცილინდრიანი V ტიპის ძრავა გააჩნია, 325 ცხენის ძალით, მისი ტრანსმისია 5 საფეხურიან ავტომატიკას წარმოადგენს. Wolf Armoured Vehicle იწყობა Ford F-550-ის ბაზაზე. მისი ძარის ყველა კომპონენტი დაცულია, მათ შორის კარებები და ბორბლები, ასევე დაცულია ძრავა და ტრანსმისია.

## ოპერატორები
* — გამოიყენება სამხედრო პოლიციის მიერ.
* — ამჟამად ვულფი გადის ტესტირებას ეთიოპიაში.
*
* — გამოიყენება პოლიციის მიერ.
* — 3 ერთეული, გამოიყენება სამხედრო პოლიციის მეირ.
* — მინიმუმ 15 ერთეული, გამოიყენება შეირაღებული ძალების და პოლიციის მიერ.

## გალერეა

File:Zeev-Ambulance.jpg
File:Zeev-Ambulance-1.jpg
File:Zeev 1.jpg
File:Zeev-row.jpg
File:Batalionul 265 politie militara 07.jpg

## რესურსები ინტერნეტში
## სქოლიო
კატეგორია:ჯავშანტრანსპორტიორები
კატეგორია:იარაღიები ანბანის მიხედვით
ლიუკა დინი

**ლიუკა დინი** (; დ. 20 ივლისი, 1993, მო, საფრანგეთი) — ფრანგი ფეხბურთელი, საფეხბურთო კლუბ „ევერტონისა“ და საფრანგეთის ეროვნული ნაკრების მარცხენა მცველი.

## საკლუბო კარიერა 
### ლილი 
დინის პირველი პროფესიონალური კლუბი იყო „ლილი“, რომელთანაც 2010 წლის 27 ივლისს გააფორმა სამწლიანი კონტრაქტი, რომელიც 2013 წლის ივნისამდე უნდა გაგრძელებულიყო, მაგრამ 2012 წლის იანვარში კონტრაქტი 2016 წლამდე გახანგრძლივდა. 2011-12 წლების სეზონში დინი დაწინაურდა ძირითად გუნდში, სადაც 3-ნომრიანი მაისურით ასპარეზობდა. მისი დებიუტი კლუბში შედგა 2011 წლის 26 ოქტომბერს, თასის გათამაშების მატჩში „სედანის“ წინააღმდეგ, რომელიც მისი გუნდის გამარჯვებით, 6-1 დასრულდა.

### პარი სენ-ჟერმენი 
2013 წლის 17 ივლისს დინმა გააფორმა 5-წლიანი კონტრაქტი „პარი სენ-ჟერმენთან“. ტრანსფერის თანხა შეადგენდა დაახლოებით €15 მილიონ ევროს.

### რომა (იჯარით) 
2016 წლის 26 აგვისტოს, ერთწლიანი იჯარის ხელშეკრულება გააფორმა იტალიურ „რომასთან“, ტრანსფერის თანხა €2.5 მილიონი ევრო იყო. მისი დებიუტი შედგა 2015 წლის 30 აგვისტოს, „იუვენტუსის“ წინააღმდეგ მატჩში, დინმა მატჩი შეუცვლელად ჩაატარა და დაეხმარა გუნდს მოგებაში (2-1). 

### ბარსელონა 
2016 წლის 13 ივლისს 5-წლიანი კონტრაქტი გააფორმა ესპანეთის პრიმერა დივიზიონის კლუბ „ბარსელონასთან“. სატრანსფერო თანხა იყო €16.5 მილიონი ევრო, ინდივიდუალურ და საკლუბო მიღწევებთან ერთად თანხა შესაძლო იყო €20.5 მილიონამდე გაზრდილიყო.. 2016 წლის 14 აგვისტოს შედგა დინის დებიუტი ახალ კლუბში, პირველი მატჩი ჩაატარა „სევილიის“ წინააღმდეგ, ესპანეთის სუპერთასის პირველ მატჩში, რომელიც კატალონიურმა კლუბმა 0-2 მოიგო.

## სანაკრებო კარიერა 
დინმა გამოიარა საფრანგეთის ყველა ასაკობრივი ნაკრები. ეროვნულ ნაკრებში პირველად გამოიძახეს 2014 წელს, ამხანაგური შეხვედრებისთვის. ასევე მონაწილეობა მიიღო 2014 წლის მსოფლიო ჩემპიონატზე, თამაშობდა 17 ნომრიანი მაისურით. ამ ჩემპიონატზე ერთადერთ მატჩი მიიღო მონაწილეობა, ჯგუფურ ეტაპზე, ეკვადორის წინააღმდეგ, სადაც მასზე დაჯარიმდა ეკვადორელთ კაპიტანი ანტონიო ვალენსია და წითელი ბარათი მიიღო.

## ტიტულები 
### საკლუბო 
; **პარი სენ-ჟერმენი**
* საფრანგეთის ჩემპიონი (2): 2013/14, 2014/15
* საფრანგეთის თასის გამარჯვებული (1): 2014/15
* საფრანგეთის ლიგის თასის გამარჯვებული (2): 2013/14, 2014/15
* საფრანგეთის სუპერთასის გამარჯვებული (3): 2013, 2014, 2015

; **ბარსელონა**
* ესპანეთის სუპერთასის გამარჯვებული (1): 2016
* ესპანეთის თასის გამარჯვებული (2): 2016–17, 2017–18

### სანაკრებო 
; საფრანგეთი
*ევროპის საფეხბურთო ჩემპიონატის ფინალისტი (1): 2016

## რესურსები ინტერნეტში 
* პროფილი ბარსელონას ოფიციალურ საიტზე 
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:დაბადებული 1993
კატეგორია:ფრანგი ფეხბურთელები
კატეგორია:ლილის ფეხბურთელები
კატეგორია:პარი სენ-ჟერმენის ფეხბურთელები
კატეგორია:რომას ფეხბურთელები
კატეგორია:ბარსელონის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:დაბადებული 20 ივლისი
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
Modus operandi

***Modus operandi*** (შემოკლებით **M.O.**)  — ლათინური ფრაზა, რომელიც ჩვეულებრივ ითარგმნება, როგორც „მოქმედების ხერხი“.  აღნიშნული ფრაზა გამოიყენება იურისპრუდენციაში, დანაშაულის ჩადენის მეთოდის აღწერისთვის. კრიმინოლოგიაში modus operandi წარმოადგენს დამნაშავის ფსიქოლოგიური პროფილის შედგენის ერთ-ერთ მეთოდს. 

არა იურიდიულ ტერმინოლოგიაში სიტყვა შეიძლება გამოყენებული იქნას კონკრეტული პირის ქცევების, მუშაობის მანერის და ამა თუ იმ ქმედების შესრულების ხერხის აღწერისთვის.

## ლიტერატურა
* Levinson, D. *Encyclopedia of Crime and Punishment* (SAGE, 2002). ISBN 0-7619-2258-X.
* Carlo, P. *The Night Stalker: The Life and Crimes of Richard Ramirez* (Pinnacle Books 1996). ISBN 0-

## სქოლიო
კატეგორია:ლათინური ტერმინები და ფრაზები
კატეგორია:კრიმინოლოგია
Resident Evil: Revelations 2

***Resident Evil: Revelations 2***, იაპონიაში ცნობილია, როგორც  — ეპიზოდური ვიდეო თამაში survival horror-ის ჟანრში, რომელიც შექმნა და გამოსცა კომპანია Capcom-მა შემდეგი პლატფორმებისთვის: Microsoft Windows, PlayStation 3, PlayStation 4, PlayStation Vita, Xbox 360, Xbox One. პირველი ოფიციალური ტრეილერი ნაჩვენები იქნა 2014 წლის დეკემბერში.   ის არის „*Resident Evil*“-ის სერიის რიგით მეათე ძირითადი თამაში. პირველი ეპიზოდი გამოვიდა 2015 წლის 24 თებერვალს, მეორე 2015 წლის 3 მარტს,  მესამე 2015 წლის 10 მარტს, ხოლო მეოთხე 2015 წლის 17 მარტს.

„*Revelations 2*“ არის survival horror-ის ჟანრის თამაში და აქვს კოოპერატიული რეჟიმის მხარდაჭერა კონსოლებზე. თამაშის გეიმპლეი ორიენტირებულია პერსონჟებს შორის აქტიურ ურთიერთქმედებაზე. თითოეულ პერსონაჟს გააჩნია მისთვის დამახასიათებელი უნიკალური უნარები. იმისათვის, რომ მოთამაშემ გადალახოს უმეტესი დაბრკოლება, მას მოუწევს გამოიყენოს ყველა პერსონაჟის შესაძლებლობები. 

სიუჟეტი ვითარდება მეხუთე და მეექვსე ნაწილს შორის, 2011 წელს.
 თამაშში ფიგურირებს ოთხი მოთმაშე პერსონაჟი, კლერ რედფილდი, ბარი ბერტონი, ბარის ქალიშვილი მოირა და ნატალია კორდა, რომელსაც აქვს ზებუნებრივი შესაძლებლობები. 

თამაშმა მიიღო დამაკმაყოფილებელი შეფასებები მიმოხილველებისგან. საერთო განხილვების საიტ GameRankings-ზე ეპიზოდი 1-ის PC ვერსია ფლობს 77.75%, PS4 — 73.62%, XONE — 70.94. ეპიზოდი 2: PC — 78.67%, PS4 — 77.00%, XONE —  73.64%. ეპიზოდი 3: PC — 79.67%, PS4  — 74.29%, XONE — 72.73, ეპიოდი 4: PC — 74.75%, PS4 — 76.14%, XONE — 73.67, ხოლო, Metacritic-ზე შედეგები ასეთია: ეპიზოდი 1: PC — 73/100, PS4 — 75/100, XONE — 73. ეპიზოდი 2: PC — 76,
 PS4 — 75/100, XONE — 74/100. ეპიზოდი 3: PC — 78/100, PS4 77/100. XONE — 73/100. ეპიზოდი 4: PC — 73/100, PS4 — 75/100, XONE — 74/100. 

2015 წლის 18 ნოემბერს Capcom-მა განაცხადა, რომ მსოფლიოს მასშტაბით გაიყიდა „*Resident Evil Revelations 2*“-ის 1.6 მილიონი ეგზემპლარი.
 
## იხილეთ აგრეთვე
* „*Resident Evil: Revelations*“

## რესურსები ინტერნეტში
* 
* ოფიციალურის ვიკი

## სქოლიო
კატეგორია:2015 წლის ვიდეო თამაშები
კატეგორია:ეპიზოდური ვიდეო თამაშები
კატეგორია:საშინელებათა ვიდეო თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:PlayStation 3-ის თამაშები
კატეგორია:PlayStation 4-ის თამაშები
კატეგორია:PlayStation Vita-ს თამაშები
კატეგორია:Resident Evil-ის თამაშები
კატეგორია:მრავალმოთამაშიანი გაყოფილი ეკრანის თამაშები
კატეგორია:სტელსი ვიდეო თამაშები
კატეგორია:ვიდეო თამაშები შემუშავებული იაპონიაში
კატეგორია:Windows-ის თამაშები
კატეგორია:Xbox 360-ის თამაშები
კატეგორია:Xbox One-ის თამაშები
იასპერ სილესენი

**იაკობუს ანტონიუს პეტერ სილესენი** (; დ. 22 აპრილი, 1989, ნეიმეგენი, ნიდერლანდები) — ნიდერლანდელი ფეხბურთელი, საფეხბურთო კლუბ „ვალენსიასა“ და ნიდერლანდების ეროვნული ნაკრების მეკარე. 2011-2016 წლებში თამაშობდა „აიაქს ამსტერდამში“, ხოლო 2016-2019 წლებში იცავდა კატალონიური „ბარსელონას“ ღირსებას.

## ტიტულები 
 **აიაქს ამსტერდამი**:(4)
* ერედივიზია: 2011–12, 2012–13, 2013–14
* ნიდერლანდების სუპერთასი: 2013

 **ბარსელონა**:(5)
* ესპანეთის ლა ლიგა:  2017–18, 2018–19
* ესპანეთის თასი: 2016–17, 2017–18
* ესპანეთის სუპერთასი: 2018

## რესურსები ინტერნეტში 
* პროფილი ბარსელონას ოფიციალურ საიტზე 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1989
კატეგორია:ნიდერლანდელი ფეხბურთელები
კატეგორია:ამსტერდამის აიაქსის ფეხბურთელები
კატეგორია:ბარსელონის ფეხბურთელები
კატეგორია:ვალენსიის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:დაბადებული 22 აპრილი
კატეგორია:ცოცხალი ადამიანები
ფატიმა მუსტაფინა

**ფატიმა ხამიდის ასული მუსტაფინა** (; დ. 26 დეკემბერი, 1913, დინგეზბაევო, სამარის ოლქი, რუსეთის იმპერია — გ. 2 ნოემბერი, 1998, უფა, ბაშკირეთი) — პედაგოგი, პარტიული და სახელმწიფო მოღვაწე, ფილოსოფიის მეცნიერებათა კანდიდატი, რსფსრ-ის დამსახურებული სკოლის მასწავლებელი, ბაშკირეთის ალკკ-ის საოლქო კომიტეტის პირველი მდივანი (1936-1944 წწ.), ბაშკირეთის ასსრ-ის განათლების მინისტრი (1955-1971 წწ.).

## ბიოგრაფია 
ფატიმა ხამიდის ასული მუსტაფინა დაიბადა 1913 წლის 26 დეკემბერს რუსეთის იმპერიის, სამარის ოლქის სოფელ დინგიზბაიში. მისი ბავშვობა დაემთხვა ვოლგისპირეთის შიმშილობის პერიოდს. ფატიმას მამა, ხამიდი ძალ-ღონეს არ იშურებდა, რომ ოჯახი სიკვდილისაგან გადაერჩინა. ხამიდ მუსტაფინმა მიიღო გადაწყვეტილება ოჯახი ტაშკენტში გადაეყვანა, გზაში დაავადდა ტიფით და მალევე გარდაიცვალა, ვერ ჩავიდა დანიშნულების ადგილზე. დედამ, გაზიზამ, იმისათვის, რომ ბავშვები გადაერჩინა შვილები ფატიმა და ანვარი ბავშვთა სახლში მიიყვანა. რამდენიმე წლის შემდეგ შვილებთან ერთად დაბრუნდა უფაში, სადაც მათ დახმარება გაუწია ხადია დავლეთშინამ, რომელიც იყო მისი თანამემამულე და ფატიმას და ანვარს საშუალება მისცა განათლება მიეღოთ ლენინის სახელობის ბაშკირეთის რესპუბლიკურ საშუალო სკოლა-ინტერნატში.

1930 წელს ფატიმა მუსტაფინა შევიდა კ. ტიმირიაზევის სახელობის ბაშკირეთის პედაგოგიურ ინსტიტუტში, რომლის დასრულების შემდეგ მუშაობდა ალკკ-ის სისტემაში. 1941 წელს გახდა სკკპ-ის წევრი. 1950 წლიდან ფატიმა ხამიდის ასული არის ფილოსოფიის მეცნიერებათა კანდიდატი. 1951 წელს დაბრუნდა უფაში და მუშაობას იწყებს საოლქო კომიტეტში მეცნიერებისა და უმაღლესი სასწავლებლების განყოფილების ხელმძღვანელად. 1953 წლიდან სკოლების განყოფილების ხელმძღანელია.

1955 წელს ბაშკირეთის ასსრ-ის უმაღლესი საბჭოს ბრძანების საფუძველზე ფატიმა მუსტაფინა დანიშნეს ბაშკირეთის ასსრ-ის განათლების მინისტრად. მინისტრის თანამდებობაზე მუშაობის პერიოდში განათლების სფეროში გაატარა რამდენიმე მნიშვნელოვანი და წარმატებული რეფორმა, კერძოდ, იმის გამო, რომ შეიმჩნეოდა კადრების დეფიციტი ავტონომიური რესპუბლიკის საშუალო სკოლებში, მან დააარსა პედაგოგიური სასწავლებლები უფაში, სიბაიში, სალავატში, ქუმერთაუსა და სხვა ქალაქებში. მისი მინისტრობის პერიოდში 1967 წელს გაიხსნა ბაშკირეთის სახელმწიფო პედაგოგიური უნივერსიტეტი.

ავტონომიური რესპუბლიკის განათლების სისტემაში მრავალწლიანი (16 წელი) წარმატებული შრომისათვის ფატიმა მუსტაფინა დააჯილდოეს ლენინის ორდენითა და ორგზის შრომის წითელი დროშის ორდენით.

## რესურსები ინტერნეტში
* ფატიმა ხამიდის ასული მუსტაფინა
* ფ. ხ. მუსტაფინა 
* ფატიმა ხამიდის ასული მუსტაფინა

## სქოლიო
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:დაბადებული  26 დეკემბერი
კატეგორია:დაბადებული 1913
კატეგორია:გარდაცვლილი 2 ნოემბერი
კატეგორია:გარდაცვლილი 1998
კატეგორია:რუსი პედაგოგები
Bob Marley and the Wailers

**Bob Marley and the Wailers** — იამაიკური რეგი-ჯგუფი, რომლის ლიდერი იყო ბობ მარლი. კოლექტივი განვითარდა უფრო ადრეულ პერიოდში არსებული სკა-ჯგუფ The Wailers-ისგან, რომელიც მარლიმ 1963 წელს შექმნა, პიტერ ტოშის და ბანი უეილერის თანამონაწილეობით. Bob Marley and the Wailers-ის სახელით გამოიცა მარლის ყველა ძირითადი ალბომი და მისი სიკვდილის შემდგომი კომპილაციური თუ საკონცერტო ალბომები.

## წევრები
* ბობ მარლი – გიტარა, წამყვანი ვოკალი (1963–1981; გარდაიცვალა 1981 წელს)
* პიტერ ტოში  – გიტარა, კლავიშებიანი საკრავები, ვოკალები (1963–1974; გარდაიცვალა 1987 წელს)
* ბანი უეილერი – პერკუსია, ვოკალები (1963–1974)
* ჯუნიორ ბრეითვეიტი – ვოკალები (1963–1964; გარდაიცვალა 1999 წელს)
* ჩერი სმითი – ბეკ-ვოკალები (1963–1966; გარდაიცვალა 2008 წელს)
* ბევერლი კელსო – ბეკ-ვოკალები (1963–1965)
* კონსტანტაინ უოკერი – ბეკ-ვოკალები (1966–1967)
* ესტონ ბარეტი – ბასი (1970–1981)
* კარლტონ ბარეტი – დასარტყმელი საკრავები, პერკუსია (1970–1981; გარდაიცვალა 1987 წელს)
* ერლ ლინდო – კლავიშებიანი საკრავები (1973, 1978–1981)
* ტაირონ დაუნი – კლავიშებიანი საკრავები, პერკუსია, ბეკ-ვოკალები (1974–1981)
* რიტა მარლი – ბეკ-ვოკალები (1974–1981)
* მარსია გრიფითსი – ბეკ-ვოკალები (1974–1981)
* ჯუდი მოუეტი – ბეკ-ვოკალები (1974–1981)
* ელ ანდერსონი – გიტარა (1974–1975, 1978-1981)
* ელვინ პატერსონი – პერკუსია (1975–1981)
* ერლ სმითი – გიტარა (1975-1976)
* დონალდ კინზი – გიტარა (1975-1976)
* ჯუნიორ მარვინი – გიტარა, ბეკ-ვოკალები (1977–1981)

## დისკოგრაფია
* *The Wailing Wailers* (1965)
* *Soul Rebels* (1970)
* *Soul Revolution* (1971)
* *The Best of The Wailers* (1971)
* *Catch a Fire* (1973)
* ''Burnin'* (1973)
* *Natty Dread* (1974)
* *Rastaman Vibration* (1976)
* *Exodus* (1977)
* *Kaya* (1978)
* *Survival* (1979)
* *Uprising* (1980)
* *Confrontation'' (1983)

## რესურსები ინტერნეტში
* 
*დისკოგრაფია 45cat-ზე
*The Wailers (Bob, Peter & Bunny) 


კატეგორია:პირველი ტალღის სკა-ჯგუფები
კატეგორია:Island Records-ის შემსრულებლები
კატეგორია:იამაიკური რეგი-ჯგუფები
კატეგორია:იამაიკური სკა-ჯგუფები
კატეგორია:1963 წელს ჩამოყალიბებული ჯგუფები
კატეგორია:1981 წელს დაშლილი ჯგუფები
კატეგორია:Trojan Records-ის შემსრულებლები